Správa zo zahraničnej pracovnej cesty

1.	Účastníci ZPC:

Titul, meno a priezvisko:	Eva Masárová	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:	riaditeľka odboru mládeže a komunitárnych programov	
Znalosť jazykov:	Aj, Rj 	
		
2.	Zahraničná pracovná cesta:
Štát:	Francúzsko	
Mesto:	Štrasburg	
Vykonaná v doch:	01. – 03.10. 2012 	
Prijímajúca organizácia:	Rada Európy	
Účel cesty:	Účasť na rokovaní  expertnej  poradnej skupiny RE k participácii detí a mládeže – indikátory 	
		
3.	Rámcový program pobytu:

 01. 10. 2012	Prílet do Štrasburgu, ubytovanie, príprava na rokovanie, štúdium materiálov;	
 02. 10. 2012

 03. 10. 2012	Celodenný pracovné rokovanie

 Odlet zo Štrasburgu	
4.	Stručný priebeh rokovaní

Vysvetlenie situácie:

Poradná skupina Rady Európy k participácii detí a mládeže ( MJ-S_CYP) bola ustanovená na základe návrhu Spoločného výboru pre mládež pri RE (CMJ), ktorý bol schválený Výborom ministrov ČŠ RE v októbri 2009. O vytvorení tejto expertnej skupiny bolo rozhodnuté v septembri 2008 na konferencii v Štokholme v rámci prijatej stratégie „Budovanie Európy pre deti a s deťmi: štokholmská stratégia na roky 2009 – 2011“. Fungovanie skupiny je financované z programu „Budovanie Európy pre deti a s deťmi“.

Skupina sa skladá z 10 volených členov : 3 zástupcovia  ČŠ RE zvolení Riadiacim výborom pre mládež pri RE (CDEJ ), 3 zástupcovia mládežníckych medzinárodných organizácií zvolených Poradným výborom pri RE (AC) 3 nezávislí experti vymenovaní Radou Európy (Švajčiarsko – Medzinárodný inštitút detí a mládeže, Anglicko – Univerzita Nottingham, Rakúsko – Insbrucká univerzita) a 1 zástupca zvolený Európskym riadiacim výborom pre vzdelávanie RE (Rusko – Asociácia pre občiansku výchovu).

Skupina se schádza pravidelne 2x ročne (2010 – 2012) vždy pred rokovaním CMJ (rokovanie CMJ prebieha každoročne v marci a októbri). Jej úlohou v roku 2010 bolo vytvorenie metodiky k uskutočneniu vyhodnotenia politiky participácie  detí a mládeže v členských krajinách RE a následná pilotáž vyhodnotenia vo Fínsku. V roku 2011 skupina asistovala nezávislému konzultantovi zakontrahovanému  Radou Európy k vyhodnoteniu politiky participácie detí a mládeže na Slovensku a v Moldavsku (tieto dve krajiny sa prihlásili na výzvu RE v októbri 2010). Následnou úlohou bolo  vytvoriť návrh Odporúčaní Rady Európy k participácii detí a mládeže vrátane nástrojov k meraniu pokroku pri implementácii participácie detí a mládeže na národnej úrovni.

Participácia detí a mládeže je chápaná Radou Európy  hlavne ako naplňovanie článku č. 12 Dohovoru  OSN o právach dieťaťa (teda práva vyjadriť sa k záležitostiam, ktoré se ho týkajú, a práva byť vypočuté).

Rokovanie ad hoc expertnej skupiny k participácii detí a mládeže – samostatné rokovanie poradnej skupiny

Cieľom rokovania bolo – vyjadriť sa k navrhnutým indikátorom pre meranie pokroku v naplňovaní Odporúčania Výboru ministrov:

ČŠ RE k participácii detí a mládeže  („Odporúčanie RE“ je odporúčaním Výboru ministrov ČŠ RE,
ktoré nie je  právne záväzné pre 47 ČS RE. Ide o medzinárodné mäkké právo za účelom poskytnúť ČS 
návod na rozvoj politík rôznych oblastí, (napr. participácia,) slúži skôr vládnym predstaviteľom  a 
úradníkom na presadzovanie svojich politík. Európsky súd pre ľudská práva se môže na 
tato odporúčanie odvolať. Zároveň vlády ČŠ môžu byť požiadané podať Výboru ministrov správu o 
implementácii odporúčania).

Oblasti Odporúčania:
Odporúčanie se odkazuje na 3 oblasti:
1.	Ochrana práv detí na participáciu
2.	Podpora a informovanosť o participácii
3.	Vytváranie priestoru pre participáciu

K týmto trom oblastiam navrhli konzultanti RE nasledujúce indikátory na meranie pokroku dosiahnutého pri realizácii Odporúčania (je to po prvý krát  v histórii RE, keď RE vypracovala indikátory k Odporúčaniu Výboru ministrov):

Ochrana práv detí na participáciu

•	Právna ochrana práva detí na participáciu v ústave, nariadeniach a legislatíve
•	Existencia národných strategických dokumentov pre implementáciu práva na participáciu
•	Nezávislá inštitúcia na ochranu práv detí (detský ombudsman)
•	Národné štruktúry pre sťažnosti detí
•	Existencia právnej, finančnej a psychologickej podpory pre efektívnu participáciu detí

Podpora a informovanosť o participácii

•	Školiace aktivity v oblasti participácie detí v profesionálnych programoch
•	Deťom je dostupná informácia o ich práve na participáciu
•	Existencia národných mechanizmov na zber národných a regionálnych dát v oblasti detskej participácie

Vytváranie priestoru pre participáciu

•	Mladí ľudia sa zúčastňujú občianskych aktivít
•	Existencia národných mechanizmov k získaniu spätnej väzby o dopade participácie 
•	Deti a mládež alebo ich zastupujúce MVO sú podporované, aby sa zúčastnili  monitorovania a implementácie článku 12 Dohovoru OSN o právach dieťaťa (právo  vyjadriť sa k záležitostiam, ktoré se týkajú detí a mládeže, a právo byť vypočutý) na národnej úrovni 

Účastníci rokovania rozpracovali detailne jednotlivé oblasti indikátorov, ku ktorým se bude ešte vyjadrovať CDEJ a Spoločný výbor (Joint Council) na novembrovom rokovaní v Štrasburgu (12. – 14. 11. 2012). Ku konečnému návrhu indikátorov sa vyjadri ešte tematická skupina pre práva detí Výboru ministrov.

Účastníci rokovania upozornili na nasledujúce sporné body implementácie odporučenia a používania indikátorov:

•	Sekretariát odboru pre mládež RE bude musieť preskúmať možnosť spolupráce  s inými riadiacimi výbormi RE a hlavne tiež s EU
•	Partnerstvo s UNICEF bolo potvrdené prostredníctvom účastníka skupiny zastupujúceho UNICEF
•	Pre ďalšiu prácu na konečnej podobe indikátorov je potrebná spolupráca s príslušným Výborom OSN pre práva detí
•	Je potrebné si vyjasniť, aká je cieľová skupina, ktorá bude pracovať s indikátormi (ministerskí úradníci, MVO????)
•	K práci s indikátormi bude nutné vypracovať ešte metodiku a bude potrebné preškoliť cieľovú skupinu, ktorá bude s indikátormi pracovať
•	Samotná správa o implementácii Odporúčania s použitím indikátorov bude mať aký cieľ: pre follow-up alebo iba pre informáciu?
•	Výsledky nesmú slúžiť na porovnávanie ČŠ RE, ale na stanovenie pokroku na národnej úrovni. Je to nástroj na  učenie sa navzájom aj prostredníctvom výmeny  príkladov dobrej praxe medzi ČŠ
•	Mládež a deti musia byť preškolené a zahrnuté do práce s indikátormi
•	Bude sa ad hoc skupina schádzať aj naďalej????????

•	Správa o pokroku vypracovaná vládami bude iná, ako tieňová správa MVO (uvažuje se o tieňovej správe?)
•	Bude potrebná najskôr pilotáž v niektorých krajinách  RE ( v tých, ktoré už vypracovali správu - FI, SK, MOL?)
•	Práca na správe si  bude vyžadovať medzirezortnú  spoluprácu
•	Ak si vyžiada  Výbor ministrov správu o naplňovaní Odporúčania, bude potrebné túto  správu doplňovať inými  mechanizmami reportovania? (napr. o implementácii článku 12 Dohovoru OSN o právach dieťaťa)
•	Odporúčanie aj set indikátorov si budú vyžadovať  preklad do národných jazykov v detsky prijateľnom a zrozumiteľnom jazyku( child friendly language).

5.	Odporúčané závery:

Informovať o priebehu stretnutia sekretariát výboru pre detí a mládež, prediskutovať na výbore uvedené sporné body  a následne ich tlmočiť na ďalšom pracovnom stretnutí expertnej skupiny.

6.  Prehľad prinesenej dokumentácie
Dokumentácia zo zasadnutia pracovnej skupiny a výboru je uložená na OMKP MŠVVaŠ SR. 

7.   Prínos ZPC
 
Pracovné stretnutie poskytlo  možnosť porovnania skúsenosti a problematických oblastí v SR s inými krajinami v rámci participácie detí a mládeže. Účasť na stretnutí a informácie získané počas rokovania expertnej skupiny  sú veľmi dôležité pre   prípravu nových koncepčných materiálov pre oblasť politiky mládeže v SR. 

8.  Spôsob zverejnenia výsledkov

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete.

Dátum: 23. 10. 2012

Správu vypracovala:     Eva Masárová 
                                   
Správu schválil:

Ing. Vladimír Belovič, GR  SĎVM